ຮຸ້ນ ມີປະຕິກິລິຍາ ແບບປະປົນ ຫຼັງຈາກ ທະນາຄານກາງ ສຫລ ບໍ່ຂຶ້ນດອກເບ້ຍ
ການຊັກຊ້າ ຂອງເສດຖະກິດໂລກ ເມື່ອບໍ່ດົນມານີ້ ໂດຍສະເພາະແມ່ນຈີນ ຄືສາເຫດສຳຄັນ ທີ່ພາໃຫ້ ບໍ່ຂຶ້ນດອກເບ້ຍ.
ຕະຫລາດຮຸ້ນ ຢູ່ໃນທົ່ວໂລກ ໄດ້ມີປະຕິກິລິຍາຕອບຮັບຢ່າງລະ ມັດລະວັງໃນວັນສຸກມື້ນີ້ ຕໍ່ການຕັດສິນໃຈຂອງທະນາຄານກາງ ສະຫະລັດ ທີ່ຈະໂຈະການຂຶ້ນອັດຕາດອກເບ້ຍເອົາໄວ້ກ່ອນ ໃນການປະກາດ ທີ່ໄດ້ມີການຄອງຄອຍຖ້າ ມາເປັນເວລາດົນ ນານແລ້ວນັ້ນ ໃນວັນພະຫັດວານນີ້ ທະນາຄານກາງຂອງສະ ຫະລັດໄດ້ຕັດສິນໃຈທີ່ຈະຮັກສາອັດຕາດອກເບ້ຍໃຫ້ຢູ່ໃນລະ ດັບເດີມຄືໃນລະດັບທີ່ຕ່ຳສຸດເປັນປະຫວັດການທີ່ໄດ້ມີມາເປັນ ເວລາຫຼາຍປີແລ້ວນັ້ນ ຍັງເປັນທີ່ຄາດກັນຢ່າງກວ້າງຂວາງວ່າ ທະນາຄານກາງສະ ຫະລັດຈະຂຶ້ນອັດຕາດອກເບ້ຍ ກ່ອນທ້າຍປີນີ້ ແຕ່ເວລາໃດຈະມີຂຶ້ນນັ້ນ ຍັງບໍ່ທັນເປັນທີ່ ຈະແຈ້ງເທື່ອ ແລະເປັນທີ່ປາກົດວ່າ ຄວາມບໍ່ແນ່ນອນດັ່ງກ່າວນີ້ ເຮັດໃຫ້ພວກນັກລົງທຶນ ບາງຄົນມີຄວາມກັງວົນໃຈ ໃນວັນສຸກມື້ນີ້ ຮຸ້ນທີ່ປະເທດຍີ່ປຸ່ນໄດ້ຕົກລາຄາ 2 ເປີເຊັນໃນຕອນອັດຕະຫຼາດ ແຕ່ຮຸ້ນ ຢູ່ຈີນມີລາຄາສູງຂຶ້ນເລັກນ້ອຍ ຊຶ່ງໃນຕອນອັດຕະຫລາດນັ້ນ ສູງຂຶ້ນ ເຄິ່ງເປີເຊັນ ສ່ວນ ຮຸ້ນຂອງຢູໂຣບ ຕົກລາຄາປະມານ 1 ເປີເຊັນ ໃນຕອນຕະຫຼາດເປີດ ການຊັກຊ້າລົງຂອງເສດຖະກິດໂລກເມື່ອໄວໆມານີ້ ໂດຍສະເພາະຢູ່ໃນປະເທດຈີນ ແມ່ນ ເຫດຜົນອັນສຳຄັນທີ່ພາໃຫ້ມີການເລື່ອນເວລາໃນການຂຶ້ນອັດຕາດອກເບ້ຍອີງຕາມທ່ານ ນາງ Janet Yellen ປະທານທະນາຄານກາງຂອງສະຫະລັດ ນອກນັ້ນ ທ່ານນາງຍັງກ່າວວ່າ ກ່ອນອື່ນພວກເຈົ້າໜ້າທີ່ຢາກເຫັນການປັບປຸງໃຫ້ດີຂຶ້ນຢູ່ ໃນຕະຫຼາດແຮງງານຂອງສະຫະລັດ ແລະຢາກໃຫ້ອັດຕາເງິນເຟີ້ ເພີ້ມຂຶ້ນເປັນ 2 ເປີເຊັນ ຕໍ່ປີ ທີ່ພວກເຂົາເຈົ້າຄິດວ່າ ຈະດີທີ່ສຸດສຳລັບເສດຖະກິດຂອງປະເທດ ມັນຈະເປັນການຂຶ້ນອັດຕາດອກເບ້ຍເທື່ອທຳອິດໃນຮອບ 10 ປີ ທະນາຄານກາງໄດ້ປັບ ປ່ຽນອັດຕາດອກເບ້ຍ ໃນຄວາມພະຍາຍາມເພື່ອຈະເຮັດໃຫ້ເສດຖະກິດມີຄວາມທຸ່ນທ່ຽງ ໃນດ້ານລາຄາແລະອັດຕາຄົນຫວ່າງງານ